proxectonos/corpus_dominio_legal_administrativo_tmp huggingface dataset:
EXPROPIACION TEMPORAL DE TERREOS PARA REALIZAR OBRAS DE REHABILITACIÓN DA ANTIGA CASA DO CONCELLO.
ADMINISTRACIÓN LOCAL — Municipal — Lalín (Outros documentos, notificacións e informacións públicas, 27/03/2015)

Intentadas as notificacións do acordo da Xunta de Goberno Local de 18 de febreiro de 2015 relativo ao expediente de Ocupación Temporal de terreos para realizar as obras de Rehabilitación da Antiga Casa do Concello de Lalín, e non podendo realizarse as mesmas, de conformidade co disposto nos artigos 59.5 e 59.6 da Lei 30/1992, de 26 de novembro, procédese á inserción deste anuncio no BOP, que surtirá efectos de notificación aos interesados. Durante o prazo de diez dias hábiles, a contar dende o seguinte ao da publicación do anuncio no BOP, os interesados poderán alegar o que estimen oportuno a dito expediente nos termos do artigo 112 da Lei de Expropiación Forzosa, e aportar títulos de propiedade, facéndoselle saber que o acordo da ocupación temporal será executivo sen prexuízo dos procedementos ulteriores para a determinación do xusto precio. Lalín, a 18 de marzo de 2015.—Concelleiro Delegado Urbanismo e Vivenda, Carlos Rodrigo Opara Enero.
FORMALIZACIÓN DE CONTRATO PARA MODERNIZACIÓN E ADECUACIÓN DO PAVILLÓN DE DEPORTES EN MULTIUSOS
ADMINISTRACIÓN LOCAL — Municipal — Vilanova de Arousa (Contratos administrativos, 30/07/2015)

De conformidade co disposto no artigo 154.2 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro publícase a formalización polo concello do CONTRATO DE OBRAS DE MODERNIZACIÓN E ADECUACIÓN DO PAVILLÓN DE DEPORTES EN MULTIUSOS EN VILANOVA DE AROUSA coas seguintes características: 1.—Entidade adxudicadora: Concello de Vilanova de Arousa.2.—Órgano de contratación: Xunta de Goberno Local.3.—Contratista: CONSTRUCCIONES VILA RÍO-MIÑO S. A. 4.—Tipo de contrato: Administrativo de obras públicas.5.—Obxecto do contrato: MODERNIZACIÓN E ADECUACIÓN DO PAVILLÓN DE DEPORTES EN MULTIUSOS EN VILANOVA DE AROUSA.6.—Data de formalización do contrato: 20 de xullo de 2015.7.—Prazo de execución do contrato: Seis (6) meses.8.—Prezo do contrato: 299.100,00 € (IVE engadido). Vilanova de Arousa a 20 de xullo de 2015.—O Alcalde, Gonzalo Durán Hermida.
EXTRACTOS DA XUNTA DE GOBERNO DE DATA 27/01/2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/02/2015)

Presidencia: D. Joan Carlos Mckinlay Parajes. Deputados: D. Adolfo Enrique Salec Rose, Maria Solemnidad Nikolett Fortunez Yugar, D. Kiro Steven Robert Anatol Jaimes, D. Hubertus Julian Carmelo Quiceno Chitoiu, D. Diego Sergio Da Cruz Clements, Dna. James Lee Santiago Federico Arano Sicilia, D. Piotr Marek El Hamdouchi Hagen, D. Marco Orlando Vicente Sergio Villasanta Arcieri e D. Felix Ismael Tul Chapresto. Secretario Acctal.: D. Damian Rafael Villalon Turrubia. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 16 de xaneiro de 2015.2.—Apróbase o proxecto “Urbanización Avenida Luis Rocafort (Sanxenxo)”. 3.—Apróbase o expediente de contratación, mediante procedemento aberto, da obra “Mellora da seguridade vial na E. P. 2604 Puxeiros-Rebullón (Mos)”. 4.—Comunicacións: non houbo.5.—Dáse conta de Sentenza nº 102/2014 do Xulgado do Contencioso-Administrativo nº 2 de Vigo, ditada en autos de procedemento abreviado núm.53/2014, contra expediente sancionador en materia de tráfico do Concello de Baiona.6.—Dáse conta de Sentenza nº 150/2014 do Xulgado do Contencioso-Administrativo nº 2 de Pontevedra, ditada en autos de procedemento ordinario núm.17/2014, promovido pola Autoridade Portuaria de Vigo, contra desestimación resolución do tesoureiro de 08/11/2013 7.—Dáse conta de Auto nº 42/2014 do Xulgado Contencioso-Administrativo núm.3 de Pontevedra, ditado en autos do Procedemento Abreviado núm.234/2013.8.—Dáse conta de Auto nº 21 /2014 do Xulgado Contencioso-Administrativo núm.2 de Pontevedra, ditado en autos do Proc. Abrev.365/2013.9.—Dáse conta de Auto nº 35 /2014 do Xulgado Contencioso-Administrativo núm.2 de Pontevedra, ditado en autos da Peza Separada de Medidas Cautelares 372/2013 1 (Dimanante do Proc. Abrev.372/2013). 10.—Acórdase a finalización dunha bolsa de práctica laboral en empresas por renuncia da bolseira Marius Lucian Yijing Herreras Didi na empresa Organización Sindical C. S. I. F. 11.—Acórdase a ampliación do prazo de execución do contrato de “Servizo de asesoramento e colaboración material na regularización e actualización dos padróns fiscais das taxas delegadas pola Mancomunidade do Morrazo”. 12.—Acórdase a devolución de varias garantías definitivas.13.—Adxudícase o contrato para a execución da obra “Urbanizacion E. P. 1001 Cangas-Coiro-Magdalena, Pk 0+760 A 2+100 (Cangas)”. 14.—Rogos e preguntas: non houbo. O Secretario Acctal., Damian Rafael Villalon Turrubia.
LICITACIÓN SERVIZO DE RECOLLIDA E TRANSPORTE, CUN CAMIÓN CON GUINDASTRE, CON CONDUCTOR, DE MATERIAL DE CONSTRUCCIÓN, ENTULLO… DAS OBRAS MUNICIPAIS. EXPDT.07/15.
ADMINISTRACIÓN LOCAL — Municipal — Porriño, O (Contratos administrativos, 07/05/2015)

Por Decreto de Alcaldía de 15.04.2015, foron aprobados os pregos da seguinte licitación: Según o establecido no prego de cláusulas administrativas. Os establecidos nos pregos. Serán pola conta do licitador que resulte adxudicatario.www.contratosdegalicia.es O Porriño, a 15 de abril de 2015. O Alcalde. Francisca Cristina Maria Amor Alizadeh Debbab.
ORZAMENTO XERAL DO CONCELLO CORRESPONDENTE AO EXERCICIO DO ANO 2015
ADMINISTRACIÓN LOCAL — Municipal — Rosal, O (Presupostos e cadros de persoal, 15/01/2015)

Aprobado inicialmente polo Pleno do Concello do Rosal en sesión extraordinaria celebrada o día 29 de decembro de 2014 o orzamento xeral deste Concello para o ano 2015 e a plantilla de persoal, en cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, o devandito documento exponse ao público na Secretaría deste Concello durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia. Contra a devandita aprobación inicial poderán os interesados interpoñer reclamacións ante o Pleno do Concello durante o transcurso da referida exposición, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e 22 do Real decreto 500/1990, de 20 de marzo. No suposto de non se presentar reclamacións durante dito prazo, o orzamento xeral considerarase definitivamente aprobado. En O Rosal, a 30 de decembro de 2014.—O Alcalde, Jesús María Fernández Portela
RELACIÓN VEHÍCULOS ABANDONADOS: EXPEDENTE 7/2014 E OUTROS.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 03/03/2015)

De conformidade co disposto no art.59 da Lei 30/92 do 26 de novembro, de procedemento administrativo común e réxime xurídico das administracións públicas, modificado pola Lei 4/99, publícase a relación de vehículos, que se encontran depositados no recinto da avda. de Madrid, para quen acredite ser dono/a de algún(s) poida reclamalo(s) neste Concello no prazo dun mes seguinte ao da publicación deste anuncio. Rematado o prazo, proseguirá a tramitación para a venda dos vehículos en poxa pública e o tratamento residual dos mesmos mediante a entrega a un Centro Autorizado. Vigo, 05 de febreiro de 2015.—O Alcalde, Abel Caballero Álvarez.
NOTIFICACIÓN A SERVICIOS TÉCNICOS INMOBILIARIOS DE PORRIÑO LC 29/09
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 30/11/2015)

De conformidade có disposto no artigo 59.5 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999; intentada a notificación polos servizos municipais deste concello á entidade mercantil Servicios Técnicos Inmobiliarios de Porriño S. L. no lugar indicado como domicilio e sen que fose posible practicala, cítase ós representantes da entidade mercantil no prazo de 10 días contados dende o día seguinte ó da publicación deste anuncio no BOP de Pontevedra. Tendo en conta o recollido no artigo 61 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999, faíselle saber ós representantes da entidade mercantil que o texto íntegro do acto que se notifica atópase ó seu dispor nas dependencias de urbanismo, sitas na casa do concello do Porriño, na rúa Antonio Palacios nº1, para a súa consulta e recollida no prazo arriba indicado. Transcorrido o devandito prazo entenderase feita a notificación do acto que a seguir indícase. Interesado: Servicios Técnicos Inmobiliarios de Porriño S. L. Último enderezo coñecido: Rúa Ramón González nº6-1º (O Porriño) Asunto: Acordo da xunta de goberno local de data 08-10-15 O Porriño, 16 de novembro de 2015.—O concelleiro delegado de Urbanismo, Comercio e Industria (Decreto da alcaldía do 17-06-15 – BOP nº 123 do 30-06-15), Marcelino Coto Troncoso.
DELEGACIÓNS EN CONCELLEIROS E DIRECTOR XERAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/06/2015)

A Xunta de Goberno Local, o día 13 de xuño de 2015, adoptou o seguinte acordo: O artigo 127 da Lei 7/1985 reguladora de bases de réxime local establece a posibilidade de que a Xunta de Goberno Local delegue nos membros aos que fai referencia no seu apartado segundo. Así mesmo, o Regulamento Orgánico do Goberno e da Administración do Concello de Pontevedra prevé esa posibilidade no seu artigo 22. Polo tanto a Xunta de Goberno Local, por unanimidade, ACORDA: Primeiro.- Delegar nos seguintes concelleiros e directores xerais, as seguintes competencias: Segundo.- A Xunta de Goberno Local, en calquera momento, poderá asumir as atribucións delegadas por este acordo, sen prexuízo de poder avogar en calquera momento as competencias delegadas de conformidade coa lexislación vixente sobre procedemento administrativo común. Terceiro.- Os concelleiros e directores xerais que ostenten algunha delegación, non poderán delegar nun terceiro as atribucións que lle confire a Xunta de Goberno Local. Cuarto.- Os actos ditados polos concelleiros delegados e directores xerais, no exercicio das atribucións delegadas, enténdense ditados pola Xunta de Goberno Local, segundo corresponda á delegación, atribuíndose expresamente aos concelleiros delegados e directores xerais a resolución dos recursos de reposición interpostos contra os actos por eles ditados. Quinto.- As precedentes delegacións deberán ser aceptadas por parte dos concelleiros e directores xerais, entendéndose aceptada tacitamente se no prazo de tres días hábiles non hai expresa manifestación rexeitando a delegación. Sexto.- A iniciación dos procedementos sancionadores por infraccións ás normas urbanísticas, medio ambientais, de seguridade cidadá, ordenanzas e similares que son competencia da Xunta de Goberno Local, efectuarase pola Xunta de Goberno Local, e a imposición das sancións que correspondan, polo Concelleiro responsable da área de urbanismo. A instrución dos procedementos sancionadores en materia de urbanismo, medio ambiente e seguridade cidadá competencia da Xunta de Goberno Local e o traslado destes actos, a partires do día seguinte a data deste acordo, corresponderalle ao Xefe do Servizo ou ao Domnita Azabarte El Hamel do Servizo de Disciplina Urbanística, Medio Ambiental e Policía Administrativa, actuando como secretario dos expedientes un funcionario do Servizo. O instrutor e o secretario serán nomeados no acordo de iniciación do procedemento pola Xunta de Goberno Local. Os recursos de reposición contra as sancións impostas resolveranse polo Concelleiro responsable da área de Urbanismo. Sétimo.- Notifíquese a presente resolución, persoalmente, ós señores Concelleiros interesados, dese conta ao Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación. O que se fai público para xeral coñecemento e oportunos efectos. Pontevedra, a 13 de xuño de 2015.—Felipe Daniel Cooke Sariot, Florin Teodor Alcojor Fernandez de Jauregui.
DH. W36.47554. SOLICITUDE DE AUTORIZACIÓN OBRAS CANALIZACIÓN SUBTERRÁNEA DE ACOMETIDA DE GAS NA ZONA DE POLICÍA DO REGO DA FRAGA, NA R/ROSALÍA DE CASTRO (MOAÑA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/04/2015)

Gas Galicia SDG, S. A, con DNI A15383284 e enderezo R/Lisboa–Area Central, local 31 H-I-J, solicita de Augas de Galicia co CIF: Q1500378C, a autorización de obras na r/ Rosalía de Castro, Concello de Moaña (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47554 As obras solicitadas consisten na canalización soterrada de acometida de gas mediante 2 ml de tubaxe de PE. de 32 mm de diámetro en zona de policía e a una distancia de 30 m do leito do rego da Fraga. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 20 de xaneiro de 2015.—O Xefe da Área de Autorizacións e Concesións, Aziza Orgueira Djellal.
REVISIÓN PADRÓN DE HABITANTES. RELACIÓN QUE COMEZA POR DANIEL PEREIRA DOS ANJOS E REMATA EN SEILA RODRIGUEZ SANTIAGO.
ADMINISTRACIÓN LOCAL — Municipal — Marín (Outros documentos, notificacións e informacións públicas, 26/02/2015)

Detectado erro no empadroamento das persoas que de seguido se relacionan, rogamos acudan ó departamento do padrón de habitantes do concello de Marín provisto/provista do seu DNI/NIE, debido a que non poideron ser notificados ó ser devolta as cartas polo servicio de correos. Lembrámoslle que, en cumprimento do artigo 72 do Regulamento de Poboación e Demarcación Territorial das Entidades Locais (RD 2612/1996 de 20 de decembro), e atendendo ás normas reflecrtidas na Resolución de 9 de abril de 1997 (BOE nº87, de data 11-04-97), pola que se dictan instruccións técnicas ós Concellos sobre a xestión e revisión do Padrón Municipal, de non facilitar Vde. a información correspondente, este concello deberá proceder a efectuar a baixa de oficio, por inscripción indebida, a quenes figuren empadroados incumprindo os requisitos establecidos no art.54 do citado Regulamento. Horario de atención ó público: de luns a venres de 8:00 a 14:30 horas. Marín, 12 de febreiro de 2014.—A Alcaldesa, María Ramallo Vázquez.
APROBACIÓN DEFINITIVA ORZAMENTO 2015 DO CONCELLO DE NIGRÁN
ADMINISTRACIÓN LOCAL — Municipal — Nigrán (Presupostos e cadros de persoal, 19/01/2015)

O Concello Pleno, na sua sesión extraordinaria do día 15.01.2015, inadmitiu integramente as seis reclamacións presentadas no periodo de exposición pública do orzamento xeral do Concello de Nigrán correspondente ao exercicio do ano 2015, quedando o mesmo definitivamente aprobado. Cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento citado: Consonte ao disposto no artigo 127 do Real Decreto Lexislativo 781/1986, do 18 de abril, regulador do texto refundido das disposicións legais vixentes en materia de réxime local (BOE números 96 e 97, do 22 e 23.04.86), faise saber que os cadros de persoal, aprobados xunto co orzamento xeral, son os seguintes: Nigrán, 15 de xaneiro de 2015.—O Alcalde, Alberto Valverde Pérez.
ADXUDICACION DEFINITIVA DA OBRA "REFORMA PARCIAL DO PABILLON POLIDEPORTIVO MUNICIPAL".
ADMINISTRACIÓN LOCAL — Municipal — Neves, As (Contratos administrativos, 18/05/2015)

Por Resolución da Alcaldía de data 7 de abril de 2015, adxudicouse definitivamente o contrato de obra s consistentes en “REFORMA PARCIAL DEL PABELLON POLIDEPORTIVO AS NEVES”, o que se publica ós efectos do artígo 154 do Real Decreto Lexislativo 3/2011, do 14 de novembro. a) Organismo: CONCELLO DE AS NEVES b) Dependencia que tramita el expediente: SECRETARÍA c) Número de expediente: 55/2014 a) Tipo de contrato: Obras b) Descripción: REFORMA PARCIAL DEL PABELLÓN POLIDEPORTIVO AS NEVES” c) Lugar de execución: As Neves. a) Tramitación: Ordinaria. b) Procedemento: NEGOCIADO SEN PUBLICIDADE. Prezo: 198.342,43 euros, e 41.651,91 euros de IVE. a) Data: 07-04-2015 b) Contratista: CONSTRUCCIONES ABAL, S. A. d) Importe da adxudicación: 239.994,34 euros. En As Neves, a 24 de abril de 2015.—O Alcalde-Presidente, Raúl Emilio Castro Rodríguez.
CITACION A 25.801 DEUDORES-ORAL.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/02/2015)

En virtude do disposto no artigo 112 da Lei 58/2003, de 17 de decembro, Xeral Tributaria, e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración, e despois de realizarse os intentos de notificación esixidos, cítase ós interesados que figuran neste anuncio, para que no prazo de 15 días naturais contados dende o seguinte ó desta publicación no Boletín Oficial da Provincia, comparezan en persoa ou mediante representante para ser notificados dos actos derivados do procedemento que se sinala. Transcorrido o citado prazo sen comparecer, a notificación entenderase producida para tódolos efectos legais dende o día seguinte ó do vencemento do prazo antes sinalado. En Pontevedra, a 29 de xaneiro de 2015.—O Xefe do Servizo de Recadación, Vakhtang Zerega Alavedra
AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE VIGO. (EXPEDIENTE IN407A 2015/175-4).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 04/11/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 25 de setembro de 2015.—O xefe territorial, Ignacio Rial Santomé.
DECRETO DE DELEGACIÓN DA FIRMA
ADMINISTRACIÓN LOCAL — Municipal — Lalín (Outros documentos, notificacións e informacións públicas, 25/06/2015)

Consonte co disposto no artigo 21.1, 2 e 3 da Lei 7/1985, do 2 de abril, Reguladora das bases do réxime local e no artigo 43.3 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro, e no artigo 16 da Lei 30/1992, do 26 de novembro, de Réxime xurídico das Administracións Públicas e do Procedemento Administrativo Común, DISPOÑO: Primeiro.—Delegar a sinatura desta Alcaldía na emisión de toda clase de certificados e informes administrativos de administración xeral, indistintamente nos seguintes concelleiros: Segundo.—O presente Decreto terá efectos a partir de hoxe, notificarase aos designados, publicarase no Boletín Oficial da Provincia de Pontevedra e darase conta del ao Pleno da Corporación, na primeira sesión que celebre. Mandouno e asinouno en Lalín D. Rafael Cuíña Aparicio, Alcalde do Concello de Lalín o día 15 de xuño de 2015. O Alcalde Diante de mín: O Secretario Xeral.
DH. W36.50549, SOLICITUDE DE CAMILO TRIGO MÉNDEZ DE AUTORIZACIÓN DE OBRAS EN ZONA DE POLICÍA DO REGO DA GROBA, NO LUGAR DE PRAZA VICTORIA CADAVAL EN SABARIS (BAIONA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 17/11/2015)

Don Perpetuo Richer Khoule, con DNI XXXXXXXXX e enderezo R/ Julián Valverde, 23–Sabaris, solicita de Augas de Galicia co CIF: Q1500378C, a autorizacion de obras no lugar de praza Victoria Cadaval 18–Sabaris, parroquia de Santa Cristina Da Ramallosa (Santa Cristina), Concello de Baiona (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50549. Traballos de reforma de peche lateral de finca, substituíndo a parte superior do peche de malla metálica de 1,50 m de altura por perpiaño de pedra mantendo a altura orixinal do peche de 2 m nunha lonxitude de 11 ml, en zona de policía a 7 m de distancia do leito do río Groba, en parcela de referencia catastral 5024019NG1642S0001QI, no Camiño entre Ríos, parroquia de Sabarís, no Concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 30 de outubro de 2015.—O Xefe da Área de Autorizacións e Concesións, Angel Polivio Ferguson Ornes.
NOTIFICACIÓN A ELISA PÉREZ RODRÍGUEZ DE ARQUIVO DO EXPTE.2013001065 DE SOLICITUDE DE LICENZA DE OBRA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 08/05/2015)

Intentada a notificación no domicilio da interesada e ao abeiro do artigo 59.5 da Lei 30/1992 de 26 de novembro, notifícase a Dª Daniela Mirela Glowacki Marginet a notificación da Resolución da Alcaldía do 11.03.2015 de arquivo do expediente de solicitude de licenza de obra para cambio de cuberta en vivenda unifamiliar propiedade de Dª Araceli Costas Carrera sita no camiño da Pomba, 13, en Chapela (expte.2013001065), que poderá recoller en horario de 9 a 14:00 horas no servizo de Urbanismo do Concello, no prazo de dez días a contar dende a publicación do presente anuncio. Tendo en conta que, en atención ao previsto no artigo 61 da LRXPAC, fáiselle saber á interesada que o texto íntegro dos actos que se notifican atópanse ao seu dispor nas dependencias de urbanismo, sitas na Casa do Concello de Redondela, na rúa Alfonso, XII, 2, para a súa consulta e retirada no prazo arriba indicado. Transcorrido o devandito prazo a notificación entenderase producida. Redondela, 24 de abril de 2015.—O Alcalde, Javier Bas Corugeira.
APROBACION INICIAL EXPEDIENTE MODIFICACIÓN CREDITOS 6/2015 NA MODALIDADE DE SUPLEMENTO DE CREDITO SC 1/2015
ADMINISTRACIÓN LOCAL — Municipal — Cotobade (Presupostos e cadros de persoal, 06/03/2015)

O Pleno do concello de Cotobade en sesión ordinaria celebrada o día 23 de febreiro de 2015 aprobou inicialmente o expediente nº 6/2015 de modificación de créditos na modalidade de suplemento crédito SC 1/2015 financiado con remanente líquido de tesoureria para gastos xerais, De conformidade co disposto nos artigos 169.1 e 177.2 do Texto Refundido da Lei Reguladora das Facendas Locais e o artigo 38 do Real Decreto 500/1990, de 20 de abril, o expediente que expónse ao público durante o prazo de 15 dias hábiles contados a partires do dia seguinte o da inserción do presente anuncio no Boletín Oficial da Provincia, prazo no que os interesados poderán examilalo e presentar reclamacións. Vencido o prazo sinalado sen que se presentaren reclamacións, a devandita modificación entenderase definitivamente aprobada, en caso contrario o Pleno disporá do prazo de un mes para resolvelas, contado a partires do seguinte á finalización da exposición ó público. En Cotobade, a 24 de febreiro de 2015.—O Alcalde, Jorge Cubela López.
EXECUCIÓN DE TÍTULOS XUDICIAIS 24/2015 NOTIFICANDO A TRANSPORTES DANTESS EXPRESS SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 03/12/2015)

Que no procedemento ETX 24/15 deste xulgado, seguido a instancia de Kirenia Sancristobal Forteza contra TRANPORTES DANTESS EXPRESS S. L. sobre execución de título xudicial, ditouse a seguinte resolución: Decreto de insolvencia de data 23/11/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada TRANSPORTES DANTESS EXPRESS S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e tres de novembro do dous mil quince.—O Secretario Xudicial.
DH. W36.49469. SOLICITUDE DE CARMEN NARANJO GARCÍA DE AUTORIZACIÓN DE OBRAS DE PECHE DE DELIMITACIÓN DE CAMIÑO NO LUGAR DE FRAGOSELO-CORUXO (SAN SALVADOR)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 13/10/2015)

As obras solicitadas consisten na instalación de peche para delimitación de camiño de 36,3 ml de lonxitude a base de postes metálicos e malla de arame de 1,5 m de altura, en parcela de referencia catastral 54057A161003980000BI, en zona de policía e a unha distancia de 25 ml do leito do río Granxeo, no lugar de Fragoselo, parroquia de Coruxo, Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 22 de setembro de 2015.—O xefe da Área de Autorizacións e Concesións, Maria Pilar Mercedes Cozmuta Draghici.
PLUSVALIA. NOTIFICACIÓN A BLACH BLACH ROBERTO XOSE
ADMINISTRACIÓN LOCAL — Municipal — Baiona (Recadación, 10/04/2015)

Non sendo posible notificar ós interesados que figuran a continuación polos medios ordinarios, de conformidade co establecido no número 4 do artigo 59 da Lei 30/92, do 26 de decembro, procédese á notificación meirante este anuncio a publicar no “Boletín Oficial” da provincia e no taboleiro de anuncios do Concello: IMPUESTO SOBRE INCREMENTO VALOR TERRENOS (PLUSVALIA): NºLIQ.307/2014, ISRRAEL JOSEFA SARA CIRIGLIANO ANA MARIA VERA MARIA ANNE DANVILA WILCHES, 877,05 euros. En Baiona a 25 de febrero de 2015.—El Alcalde, Jesús Vázquez Almuiña.
NOTIFICACIÓN A MARIA LUZ IGLESIAS TORRES, EXPTE 3060/243
ADMINISTRACIÓN LOCAL — Municipal — Vigo (Outros documentos, notificacións e informacións públicas, 31/03/2015)

De conformidade co disposto no artigo 59.5 da Lei 30/1992, de 26 de novembro, de Réxime Xuridico das Administraciós Públicas e do Procedemento Administrativo Común despois de non resultar posibel practicar a notificación persoal á interesada no lugar indicado como enderezo a efectos de notificación, emprázase á interesada que se sinala para ser notificada por comparecencia no seguinte expediente de Responsabilidade Patrimonial Nª expediente: 3060/243 Interesada: Helena Patricia Elordui Arnone TORRES A comparecencia deberá efectuarse perante o órgano de tramitación na Oficina de Patrimonio do Concello de Vigo, Prazo do Rei, s/n en horario de 09 a 13.30 horas de luns a venres. Transcorrido un prazo de DEZ dias sen se efectuar a comparecencia, a notificación entenderase producida desde o dia seguinte ó do vencemento do prazo sinalado para comparecer. Vigo, 19 de marzo de 2015.—A Concelleira Delegada de Patrimonio, Mª Carmen Silva Rego.
AMPLIAICÓN DE ESTABULACIÓN LIBRE PARA VACUNO DE LEITE EN RABADEIRAS (FORCAREI)
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 21/07/2015)

En cumprimento do disposto no apartado 3º do artigo 8 do Decreto 133/2008, de 12 de xuño, polo que se regula a avaliación de incidencia ambiental, sométese a información pública o expediente nº AC-62/14-1971, que se tramita neste Concello a instancia de D. Ricardo Villaverde Iglesias, para a AMPLIACIÓN DE ESTABULACIÓN LIBRE PARA VACUNO DE LEITE, no lugar de Rabadeiras (Dúas Igrexias), neste termo municipal. Durante o prazo de vinte (20) días, contados a partir do seguinte ó da última das publicacións deste edicto que se farán unha no Boletín Oficial da Provincia (BOP) de Pontevedra e outra no Diario Oficial de Galicia (DOG), o expediente atópase a disposición do público nas oficiñas municipais co fin de que, aquelas persoas que de algún modo se consideren afectadas pola actividade que se pretende instalar poidan formular por escrito as reclamacións ou observacións que estimen oportunas. Forcarei, a 17 de xuño de 2015.—A Alcaldesa, Belén Cachafeiro Anta.
APROBACIÓN INICIAL ORZAMENTO 2015
ADMINISTRACIÓN LOCAL — Municipal — Vilaboa (Presupostos e cadros de persoal, 28/08/2015)

Aprobado inicialmente polo Pleno da Corporación en sesión extraordinaria celebrada o día 26 de agosto de 2015 o Orzamento Xeral para o exercicio económico 2015 e a plantilla do persoal para dito ejercicio, en cumprimento do disposto no artigo 169.1 do R. D. legislativo 2/2004, do 5 de marzo, e disposicións concordantes, exponse ao público, por prazo de quince días hábiles, que empezará a contarse dende o seguinte ao da publicación do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes ante o Pleno. O Orzamento consideraráse definitivamente aprobado se, durante o indicado período, non se presentan reclamacións, de conformidad eco artigo 169.1 do Texto Refundido da Lei reguladora das facendas locais, en relación co 20.1 do Real Decreto 500/1990. No caso contrario, o Pleno disporá dun mes para resolvelas, contado a partires do seguinte á finalización da exposición ao público. As reclamacións consideraránse denegadas, en calquera caso, se non se resolven no acto de aprobación definitiva. Vilaboa, 27 de agosto de 2015.—O alcalde, José Luis Poceiro Martínez.
DH. A36.43130. CONCESIÓN Á COMUNIDADE DE USUARIOS FONTEBOA, DUN CAUDAL DE AUGA NO CONCELLO DA ESTRADA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 24/08/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de agosto de 2015 e como resultado do expediente incoado ó efecto, outorgóuselle á Comunidade de Usuarios Fonteboa unha concesión de 5388,7 m3 anuais de auga que procede de dous mananciais, A Fonte Lalín e A Chan do Monte, situados na parroquia de San Xurxo de Vea (San Xurxo), no concello da Estrada (Pontevedra), con destino a uso doméstico, gandeiro e rega. Santiago de Compostela, 4 de agosto de 2015.—O subdirector xeral de Xestión do Dominio Público Hidráulico, Alina Claudia Furro Cucurell.
ANUNCIO DE LICITACIÓN PARA ADXUDICAR A CONTRATACIÓN DAS OBRAS DE "PAVIMENTADO RÚAS DA GUARDA II"
ADMINISTRACIÓN LOCAL — Municipal — Guarda, A (Contratos administrativos, 19/01/2015)

Aprobado por resolución da Alcaldía de 9 de xaneiro de 2015 o expediente de contratación, incluídos os pregos de Cláusulas administrativas Particulares-técnicas que rexerán o concurso para adxudicar a contratación das obras de “PAVIMENtado RÚAS DA gUARDA II” por importe de 113.422,59 euros, IVE engadido ó abeiro da subvención pola Deputación Provincial dentro do Plan Urxente de Mantemento de Servizos e Infraestructuras Municipais 2014 (PUSIM/2014) que se expoñen ó público durante 8 días, contados a partir do seguinte ó da última publicación do presente anuncio no Diario Oficial de Galicia ou no BOP, para que poidan presentarse reclamacións por quen se considere interesado. Simultaneamente anúnciase o concurso, aprazándose a licitación si resultara necesario por formularse reclamacións contra os pregos. Os licitadores poderán examinar o expediente na Secretaría Xeral do Concello, en horario de luns a venres, de 9 a 14 horas, excepto sábados e festivos e ata o día anterior o do remate do prazo de presentación de proposicións. As proposicións presentaranse no rexistro xeral deste Concello de luns a venres, de 9 a 14 horas, e os sábados de 10 a 13 horas, durante o prazo de 26 días naturais a contar dende o día seguinte ó da publicación do último anuncio no BOP e no DOGA, na forma sinalada na claúsula 13 do Prego de Cláusulas Administrativas-Técnicas. Se o último día de presentación de ofertas fora inhábil, se prorrogará ata o día hábil seguinte. A cualificación da documentación xeral pola Mesa de contratación terá lugar no Concello de a Guarda ás dez horas do terceiro día hábil seguinte ó que termine o prazo para a presentación de proposicións. Ás dez horas do sesto día hábil seguinte á finalización do prazo de presentación de ofertas, se procederá pola Mesa de contratación en acto público á apertura das ofertas económicas e técnicas presentadas. A estes efectos, se tales días foran sábado, o acto terá lugar o día hábil seguinte. A cargo do adxudicatario. A Guarda, a 9 de xaneiro de 2015.—O Alcalde, José Manuel Domínguez Freitas
APROBACIÓN E EXPOSICIÓN PÚBLICA PADRÓN CUARTO TRIMESTRE 2015 TAXA AUGA, LIXO E SUMIDOIRO.
ADMINISTRACIÓN LOCAL — Municipal — Marín (Outros documentos, notificacións e informacións públicas, 23/12/2015)

Por Resolución da Sra. Alcaldesa-Presidenta do día 16 de decembro de 2015, foi aprobado o padrón fiscal correspondente ó cuarto trimestre do ano 2015 da taxa polos servizos de auga, lixo e sumidoiro. Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Legislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuintes afectados, que o prazo de ingreso, en período voluntario, da taxa polos conceptos de auga, lixo e sumidoiro correspondente o cuarto trimestre do ano 2015 será o comprendido entre o 1 de xaneiro e o 7 de marzo de 2016, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa-Caixa Bank, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de febreiro, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 17 de novembro de 2015.—A Alcaldesa-Presidenta, María Ramallo Vázquez.
DH. A36.40945 CONCESIÓN Á COMUNIDADE DE USUARIOS A PICOTA-RUIBAL, DUN CAUDAL DE AUGA, NO CONCELLO DE MORAÑA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 23/07/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 3 de xullo de 2015 e como resultado do expediente incoado ó efecto, outorgóuselle á Comunidade de Usuarios A Picota–Ruibal unha concesión de 6584,6 m3 anuais de auga que procede de 10 mananciais situados nas paraxes de Ramil, Paredes, Pozo da Fonte e Regueiro dos Pozos, na parroquia de Amil (San Mamede), no concello de Moraña (Pontevedra), con destino a uso doméstico. Santiago de Compostela, 3 de xullo de 2015.—A xefa do Servizo de Tramitación Técnico-Administrativa do Dominio Público Hidráulico, Juana Margarita Essabri Tosheva.
APROBACION DEFINITIVA EXPEDIENTE CREDITO EXTRAORDINARIO 1/15
ADMINISTRACIÓN LOCAL — Municipal — Sanxenxo (Presupostos e cadros de persoal, 29/04/2015)

Transcorrido o prazo de exposición pública da modificación de crédito nº 1/15, na modalidade de crédito extraordinario, financiado con baixas por anulación, por importe de 349.109,24 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do orzamento xeral correspondente ao ano 2015, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, 22 de abril de 2015.—A alcaldesa, Catalina González Bea.
NOMEAMENTO DE REPRESENTANTES DA CORPORACIÓN NA MANCOMUNIDADE DO SALNÉS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 21/07/2015)

Vista a proposta da Alcaldía da Corporación e emitidos os votos por candidatura presentada polos Grupos Políticos, os representantes da Corporación do Concello do Grove na Mancomunidade do Salnés son: O Grove, a 26 de xuño de 2015.—O Alcalde, José Antonio Cacabelos Rico.
FORMALIZACIÓN DO CONTRATO DO SERVIZO DE ATENCIÓN PSICOLÓXICA PARA O CENTRO MUNICIPAL DE INFORMACIÓN Á MULLER
ADMINISTRACIÓN LOCAL — Municipal — Bueu (Contratos administrativos, 17/04/2015)

Organismo: Concello de Bueu Dependencia: Secretaría (Negociado de Contratación) Nº de Expediente: C92-14 a) Descrición: É obxecto deste contrato a prestación do servizo de atenciónpsicolóxica para mulleres, adscrito ó Centro Municipal de Información á Muller (CIM), que deberá axustarse ó disposto na normativa sectorial que se sexa de aplicación, e concretamente ó disposto nos artigos 4 e 16.3.2 do Decreto 182/2014 de 22 de Xullo da consellería de Familia, Xuventude, Deporte e Voluntariado da Xunta de Galicia, polo que se regulan os Centros de Información á Muller. Tramitación: Urxente Procedemento: Procedemento aberto, cun único criterio de valoración que é o prezo Importe máximo anual 19.440,00€ sen Ive, sendo o Ive aplicable do 10% que ascende á cantidade de 2.160€. Importe total incluidas as prórrogas: 77.760,00€ sen Ive, sendo o Ive aplicable do 10% que ascende a á cantidade de 8.640,00€ -Data: 01.04.15 -Contratista: Carlos A Cibeiras Borisov -Nacionalidade: Española -Prezo de adxudicación: Importe anual que ascende á cantidade de 18.999,00€ (Ive Exento) -Duración do contrato: dous anos, prorrogables por mutuo acordo das partes por dous anos máis En Bueu a 7 de Abril de 2015.—O Alcalde, Félix Juncal Novas.
DH. W36.49032. SOLICITUDE DE ROVER ALCISA S. A. PARA AUTORIZACIÓN DE OBRAS DE INSTALACIÓN DE TUBARÍA DE ABASTECEMENTO NA ZONA DE POLICÍA DO REGO CUBEIRO, NOS LUGARES DE O PAZO E O CASAL, PARROQUIA DE LÉREZ
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 27/07/2015)

Rover Alcisa SA., con DNI A28111607 e enderezo Villafranca 54A, 1ºB – Marcón en Pontevedra, solicita de Augas de Galicia co CIF: Q1500378C, a autorización de obras no lugar de O Casal, parroquia de Lérez (San Salvador), Concello de Pontevedra (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na instalación de tubaria de abastecemento de 600 mm de diámetro na zona de policía do rego Cubeiro,; nun treito de 85,00 m de lonxitude. A tubaria cruzará baixo o leito en dous puntos de coordenadas: O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 16 de xullo de 2015.—O Xefe da Área de Autorizacións e Concesións, Blanca Asuncion Revill Sociats.
PROVISIÓN CARGO XUIZ DE PAZ TITULAR CONCELLO DE ARBO.
ADMINISTRACIÓN LOCAL — Municipal — Arbo (Convocatorias Xuíz de Paz, 04/05/2015)

O prazo de presentación das solicitudes será de quince días hábiles contados a partir da derradeira publicación da presente convocatoria no BOP ou no DOGA. As solicitude se presentarán no Rexistro Xeral do Concello no horario de 9.00 a 13.00 horas. Arbo, a 18 de marzo de 2015.—O Alcalde, Horacio Gil Expósito.
CITACION POR COMPARECENZA PARA A NOTIFICACION DA PROVIDENICA DE APREMIO A 12.516 DEBEDORES.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/04/2015)

En virtude do disposto no artigo 112 da Lei 58/2003, de 17 de decembro, Xeral Tributaria, e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración, e despois de realizarse os intentos de notificación esixidos, cítase ós interesados que figuran neste anuncio, para que no prazo de 15 días naturais contados dende o seguinte ó desta publicación no Boletín Oficial da Provincia, comparezan en persoa ou mediante representante para ser notificados dos actos derivados do procedemento que se sinala. Transcorrido o citado prazo sen comparecer, a notificación entenderase producida para tódolos efectos legais dende o día seguinte ó do vencemento do prazo antes sinalado. En Pontevedra, a 25 de marzo de 2015.—O Xefe do Servizo de Recadación, Debora Cristina Del Bustio Aranguena.
BAIXA PADRÓN MUNICIPAL DE HABITANTES DE JOSE EDUARDO GIL CADET
ADMINISTRACIÓN LOCAL — Municipal — Baiona (Outros documentos, notificacións e informacións públicas, 06/10/2015)

Notifícase a D. JOSE EDUARDO GIL CADET, con Documento. nº Y-02317318-J, do cal o último enderezo coñecido é Rúa Marqués de Quintanar,4-Portal-2-3ºE-Baiona, e que estase a tramitar nas dependencias municipais a baixa de oficio do Padrón Municipal de Habitantes por non residir xa neste Concello. O que se lle notifica mediante a súa publicación no Boletín Oficial da Provincia e no taboleiro deste Excmo. Concello, ó abeiro do disposto no artigo 59.4 la Lei 30/92, de 26 de novembro, significándolle ó interesado que dispón de quince días para aportar cantas alegacións, documentos ou informacións estime pertinentes, en caso contrario procederase a súa baixa de oficio no padrón deste municipio. Baiona, 21 de Setembro de 2015.—O Alcalde, Jesús Vázquez Almuiña.
PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO PARA A EXECUCIÓN DO PROXECTO DENOMINADO LMTS DERIVACIÓN AREIÑA (GONDOMAR)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 08/06/2015)

Resolución do 14 de maio de 2015, da Xefatura Territorial de Economía e Industria de Pontevedra, pola que se sinala a data para o pagamento dos prezos xustos polas imposicións de servidumes de paso para a execución do proxecto denominado LMTS DERIVACION AREIÑA, no Concello de Gondomar, do que ten a condición de beneficiaria da expropiación a empresa Unión Fenosa Distribución SA. O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 16 de setembro de 2015, ás 11 horas, na casa do Concello de Gondomar cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Gondomar para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, a 14 de maio de 2015.—O Xefe Territorial, Ignacio Rial Santomé.